Il figlio di Spartacus
Il figlio di Spartacus () je italijanski pustolovno-historijski (peplum) film snimljen 1962. godine. Radnja se događa za vrijeme Prvog trijumvirata Rimske Republike. Protagonist, koga tumači Steve Reeves, je Rand (Rando), legionar čiji je otac bio Spartak znameniti gladijator i vođa pobunjenih robova, a koga njegov pretpostavljeni Julije Cezar (čiji lik tumači Ivo Garrani) šalje u diplomatsku misiju Egipat, a gdje će se Rand oslobađati robove te se sukobiti sa Krasom, trijumvirom odgovornim za smrt vlastitog oca.

Il figlio di Spartacus je predstavljao jedan od malo ambicioznijih peplum filmova, s obzirom da je umjesto u studijima Cinecitte sniman na autentičnim lokacijama u Egiptu; radnjom i likovima se nastojala eksploatirati kako popularnost Kubrickovog Spartaka, tako i medijska halabuka stvorena oko predstojećeg hollywoodskog spektakla Kleopatra. Reevesu je, međutim, to bio posljednji peplum film. Ostatak karijere je nastupao u "konvencionalnijim" pustolovnim filmovima i špageti vesternima gdje nije imao priliku demonstrirati svoje impresivne mišiće.

Vanjske veze
 

Italijanski filmovi
Historijski filmovi
Pustolovni filmovi
Authority control 2